સ્ટીઅરિંગની અંદર બાળકનું માથું ઘુસી ગયું હોય, ગાડીનું હોર્ન અને તે વિચિત્ર હોર્ન વાળી ગાડીને ઓવરટેક કરી રહેલા બીજા વાહનો દેખાતા હોય, રસ્તા ઉપરથી કૂતરુંં હટે જ નહિ, હોટેલની અંદર સીડી ચડી રહેલી એક માએ કઈ રીતે તેના બાળકને અને સામાનને ઊંચક્યા હોય, રેસ્ટોરાંનો દરવાજો ખુલે અને દરવાજામાંથી જાણે પવનને બદલે હાસ્યની છોળો પ્રવેશી જાય, દૂરથી લીધેલા દ્રશ્યમાં વારાફ્રતી હોટેલના રૂમોની લાઈટો ચાલુ થાય અને તે લાઈટો ચાલુ થતી જોઇને પણ હસવું આવે, લંચ અને ડિનર સમયે સાવ સામાન્ય બાબતોમાંથી પણ મનોરંજન પેદા થાય. . આવી અનેક બારીકીઓ આ ફ્લ્મિમાં છે.